Torpoint

Torpoint (kornisk Penntorr) er en by og verdslig sogn i Cornwall i England. Den ligger på den andre siden av Hamoaze sammenlignet med Plymouth som er tidvannsutløpet for elven Tamar.Ordnance Survey: Landranger map sheet 201 Plymouth & Launceston ISBN 978-0-319-23146-3 Per 2001 hadde Torpoint en befolkning på 8 457, noe som hadde minsket til 8 364 ved 2011.«Civil parish population 2011»  Det er to valgkretser, Torpoint øst og Vest, og deres kombinerte befolkningstall for samme folketelling over var 7 717.«Ward of Torpoint West 2011» .

På kornisk er byens navn Penntorr. Det hevdes at opprinnelsen til byens engelsk navn, Torpoint, er avledet fra «Tar Point», i betydningen «Tjæreodden», et navn som ble gitt til område ettersom man drev med tjæring av skip på vestbredden av Hamoaze. Det ble bygget en primitiv form for tørrdokk, hvor skip ble seilt under ved høyvann slik at de la seg over på siden og kunne tjæres ved lavvann. Imidlertid er det faktisk kun et tilnavn som tjærearbeiderne ga byen. Stedsnavnets egentlige betydning er «berglendte odde» (rocky headland).MIlls, A. D. (1996): The Popular Dictionary of English Place-names. Parragon Book Service Ltd and Magpie Books. ISBN 0-7525-1851-8. s. 332

Selve byen ble grunnlagt av sir Richard Carew-Pole på 1700-tallet. Den vokste som en følge av at arbeidere ved verftet i Devonport bosatte seg der, og antallet innbyggere økte enda mer da Royal Navy åpnet treningsbasen HMS Raleigh på vestsiden av byen.

Torpoint er forbundet med Plymouth og Devonpoint med tre ferger. De trekker seg selv over ved hjelp av lenker. Lenkene senkes under overflaten mellom turer, slik at annen skipstrafikk kommer gjennom sundet. Selve sjøturen tar sju minutter.

 Referanser 

 Eksterne lenker 

  Nettsted for Torpoint
 Cornwall Record Office Online Catalogue for Torpoint 

Kategori:Byer i Cornwall
Kategori:Bosetninger etablert i 1774